**NOTĂ DE FUNDAMENTARE**

**la proiectul ordinului de modificare a Regulamentului cu privire la selectarea și achiziția manualelor școlare**

|  |
| --- |
| 1. **Denumirea sau numele autorului și, după caz, a/al participanților la elaborarea proiectului actului normativ**
 |
| Proiectul ordinului de modificare a Regulamentului cu privire la selectarea și achiziția manualelor școlare, aprobat prin Ordinul Ministrului Educației și Cercetării nr. 300/2022, cu modificările ulterioare, este elaborat de către Ministerul Educației și Cercetării. |
| 1. **Condițiile ce au impus elaborarea proiectului actului normativ**
 |
| **2.1 Temeiul legal sau, după caz, sursa proiectului actului normativ** |
| Regulamentul cu privire la selectarea și achiziția manualelor școlare este elaborat în baza prevederilor art. 41 alin. (1) al Codului Educației, pct. 8 al Hotărârii Guvernului nr. 876/2015 „Cu privire la asigurarea cu manuale a elevilor” și, stabilește și garantează realizarea cadrului general de evaluare, selectare și achiziție a manualelor școlare. Regulamentul a fost aprobat prin Ordinul MEC nr. 300/2022 și al MJ nr. 1714/2023 (publicat în Monitorul Oficial Nr. 135-140 din 06.05.2022, art.514). |
| **2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative** |
| Urmare a organizării a trei proceduri de achiziții publice privind achiziționarea manualelor școlare pentru învățământul primar, gimnazial și liceal conform prevederilor Regulamentului, s-a constatat că capacitatea editurilor din Republica Moldova este joasă. Ca rezultat, asigurarea elevilor cu manuale școlare durează mulți ani. Nu a existat nici un proces de achiziție la care să fie ofertate toate titlurile înaintate la concurs. Modificările propuse urmăresc optimizarea și eficientizarea procesului de achiziție, asigurând transparență și eficiență. |
| 1. **Obiectivele urmărite și soluțiile propuse**
 |
| **3.1. Principalele prevederi ale proiectului și evidențierea elementelor noi** |
| Prin revizuirea punctului 4) se urmărește detalierea etapelor procedurii de achiziție publică a manualelor, asigurând o definire precisă a fiecărei etape, reducând ambiguitățile și facilitând înțelegerea procesului de către toți actorii implicați. Informarea promptă a operatorilor economici și gestionarea clară a contestațiilor va contribui la o concurență echitabilă. Iar stabilirea unor termene clare pentru fiecare etapă asigură respectarea calendarului și livrarea la timp a manualelor. Clarificarea etapelor procesului de achiziție publică și stabilirea unor termene fixe pentru evaluare oferă operatorilor economici un mediu de concurență mai predictibil și transparent.Abrogarea punctului 51 va înlătura prevederile redundante, obținute în urma modificărilor operate la punctul 4, contribuind la un cadru normativ mai coerent și ușor de aplicat.O altă prevedere ține de modificarea punctului 69. În contextul modificărilor la pct. 4, modificare va asigura inițierea evaluării calității proiectelor de manuale după prezentarea tuturor proiectelor sau la expirarea a 210 zile de la deschiderea ofertelor.Modificările propuse la Ordinul nr. 300/2022 au un impact pozitiv asupra procesului de achiziție a manualelor școlare, prin:* Îmbunătățirea clarității și transparenței procedurale;
* Optimizarea termenelor și etapelor procesului;
* Eficientizarea procesului de achiziție a manualelor școlare.
 |
| **3.2. Opțiunile alternative analizate și motivele pentru care acestea nu au fost luate în considerare** |
| Până în prezent, achiziția manualelor școlare se realiza în conformitate cu prevederile Regulamentului, care prevedea procedurile standard din Legea nr. 131/2015 privind achizițiile publice. Pentru a spori eficiența procesului de achiziție a manualelor școlare, a asigura într-un termen optim elevii cu manuale școlare, în beneficiul sistemului educațional din Republica Moldova, a fost identificată soluția propusă prin modificările promovate. |
| 1. **Analiza impactului de reglementare**
 |
| **4.1. Impactul asupra sectorului public** |
| Informarea promptă a operatorilor economici și gestionarea contestărilor asigură un mediu transparent. Acest lucru contribuie la reducerea numărului de reclamații și litigii.Modificările contribuie la profesionalizarea și eficientizarea procesului de achiziție publică a manualelor, asigurând un sistem educațional mai performant și un sector public mai bine organizat. |
| **4.2. Impactul financiar și argumentarea costurilor estimative** |
| Nu este aplicabil |
| **4.3. Impactul asupra sectorului privat** |
| Modificările aduse Ordinului nr. 300/2022 au un impact general pozitiv asupra sectorului privat, prin crearea unui mediu de achiziții publice transparent și predictibil.  |
| **4.4. Impactul social** |
| 4.4.1. Impactul asupra datelor cu caracter personal |
| Nu este aplicabil |
| 4.4.2. Impactul asupra echității și egalității de gen |
| Nu este aplicabil |
| 4.5. Impactul asupra mediului |
| Nu este aplicabil |
| 4.6. Alte impacturi și informații relevante |
| Impactul asupra beneficiarilor (elevi, profesori, părinți) este în principal pozitiv, asigurând accesul într-un termen mai scurt la manuale școlare de calitate, în corespundere cu curricula școlară, adaptate standardelor educaționale moderne. Acest lucru contribuie la îmbunătățirea actului educațional și la creșterea încrederii în sistemul de învățământ, cu beneficii pe termen lung pentru întreaga societate.  |
| 1. **Compatibilitatea proiectului actului normativ cu legislația UE**
 |
| **5.1. Măsuri normative necesare pentru transpunerea actelor juridice ale UE în legislația națională** |
| Nu este aplicabil |
| **5.2. Măsuri normative care urmăresc crearea cadrului juridic intern necesar pentru implementarea legislației UE** |
|  Nu este aplicabil |
| 1. **Avizarea și consultarea publică a proiectului actului normativ**
 |
| În scopul respectării prevederilor Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Educației și Cercetării [www.mec.gov.md](http://www.mec.gov.md), compartimentul Transparență, directoriul Transparență decizională, secțiunea Modul de participare. <https://particip.gov.md/ro/document/stages/ministerul-educatiei-si-cercetarii-propune-pentru-consultare-publica-modificarile-la-regulamentul-cu-privire-la-selectarea-si-achizitia-manualelor-scolare-aprobat-prin-ordinul-mec-nr-3002022-cu-modificarile-ulterioare-monitorul-oficial-al-republicii-moldova-2022-nr-135-140-art-514/13812> Totodată Ministerul a consultat modificările promovate cu operatorii economici participanți la achizițiile de manuale școlare. |
| **7. Concluziile expertizelor** |
| Proiectul urmează a fi supus expertizării la Ministerul Justiției și Centrul Național Anticorupție.  |
| **8. Modul de încorporare a actului în cadrul normativ existent** |
| Proiectul se încorporează în cadrul normativ în vigoare și nu necesită modificarea/abrogarea unor acte normative. |
| **9. Măsurile necesare pentru implementarea prevederilor proiectului actului normativ** |
|  Ordinul de modificare a Regulamentului cu privire la selectarea și achiziția manualelor școlare, aprobat prin Ordinul Ministrului Educației și Cercetării nr. 300/2022, cu modificările ulterioare, urmează a fi publicat în Monitorul Oficial. |

**Ministru Dan PERCIUN**

Ex.: A.Prisăcaru, tel. 0 22 232785